Ytre Sogn

**Ytre Sogn** er en betegnelse på områdene rundt ytre del av Sognefjorden. Distriktet omfatter kommunene Gulen, Solund, Hyllestad og Høyanger. Den andre delen av Sogn heter Indre Sogn. 

Ytre Sogn har et samlet areal på 3 737&nbsp;km² og 8 253 innbyggere pr. 1. januar 2022.

«Sogn» var opprinnelig navn på selve fjorden og ble overført til landskapet. Amund Helland skrev i 1901:
:«*Sognefjordens* egentlige navn er *Sogn*, medens Sogn nu alene bruges om det omgivende landskab, og brugtes saaledes allerede i middelalderen. Navnet er som landskapsnavn hankjønsord og har udentvil været det ogsaa som fjordnavn.»

Vik og Balestrand samt Leikanger, Fjærland og Feios regnes til dels som ytre Sogn.

I noen sammenhenger skjelnes det mellom ytre, midtre og indre Sogn der grensen mellom ytre og midtre går vest for Balestrand og Vik. Aurland, Leikanger, Balestrand og Vik blir etter denne inndelingen regnet som midtre Sogn. Vest for Balestrand og Vik hører Sogn tradisjonelt til de nordvestlandske dialektene på samme måte som Nordfjord og Sunnfjord. Innenfor denne dialektgrensen kalles dialekten sognemål. Dialekten i Ytre Sogn, Sunnfjord og Nordfjord kalles også fjordamål. De Nordvestlandske dialektene går fra Ytre Sogn til Romsdalsfjorden. Arnafjord i Vik kommune omtales i noen kilder som beliggende i Ytre Sogn. En kilde oppgir at Ytre Sogn strekker seg omtrent 70&nbsp;km innover fra de ytterste øyene, Midtre Sogn de neste 40&nbsp;km innover. Aurland regnes i noen kilder som Indre Sogn topografisk. Noen kilder regner Aurland som midtre Sogn etter dialektgrenser.

## Kommuner i Ytre Sogn

Ytre Sogn omfattes av 4 kommuner:

Ytre Sogn tingrett (nedlagt 2005) inkluderte disse kommunene, mens Ytre Sogn fogderi i tillegg inkluderte Aurland. Ytre Sogn prosti ble lagt ned i 2013, og kommunene er nå delt mellom Sogn prosti (Balestrand og Vik), Sunnfjord prosti (Hyllestad og Høyanger) og Nordhordland prosti (Gulen og Solund). Leikanger hørte til Indre Sogn prosti.

Noen kilder regner Vik og Balestrand samt Fjærland som beliggende i Ytre Sogn.

## Tettsteder
Tettsteder i Ytre Sogn, rangert etter innbyggertall 1. januar 2019 (kommune i parentes):

*Hermansverk – 2 144 (Leikanger)
*Høyanger – 2 051 (Høyanger)
*Viksøyri – 1 245 (Vik, regnes i noen kilder til Ytre Sogn)
*Balestrand – 824 (Sogndal kommune, regnes i noen kilder til Ytre Sogn)
*Austreim – 376 (Høyanger)
*Hardbakke – 334 (Solund)
*Eivindvik – 315 (Gulen)
*Byrknes – 294 (Gulen)
*Kyrkjebø – 269 (Høyanger)

## Politikk
### Stortingsvalgene 1906-1918

Ytre Sogn var en valgkrets i Nordre Bergenhus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Ytre Sogn valgte således én representant og én personlig vararepresentant.

Valgkretsen Ytre Sogn bestod av herredene Leikanger, Balestrand, Vik, Kirkebø/Kyrkjebø, Lavik, Hyllestad, Brekke og Gulen med rundt 17&nbsp;000 innbyggere og 9&nbsp;000 stemmeberettigede etter innføringen av kvinnelig stemmerett.

#### Valgresultat

*Valget i 1909 ble underkjent av Stortinget. Ved nyvalget 21. februar 1910 fikk Trædal (V) 2 716 stemmer (53,1%). Hovland (H og FV) fikk 2 391 stemmer (46,7%).

#### Stortingsrepresentanter

## Referanser